Big Bash League: 'सुपरमैन' ड्वेन ब्रावो ने लपका कमाल का कैच, हर कोई कर उठा वाह-वाह, VIDEO  
छलांग लगाते हुए एक हाथ से पकड़ा कैच
मेलबर्न स्‍टार्स की ओर से खेल रहे हैं ब्रावो
मैच में उनकी टीम 6 विकेट से जीती
वेस्‍टइंडीज के ड्वेन ब्रावो (Dwayne Bravo) की गिनती छोटे फॉर्मेट खासकर टी20 क्रिकेट के धाकड़ खिलाड़ि‍यों में की जाती है. अपने ऑलराउंड प्रदर्शन से वे किसी भी मैच की सूरत बदलने में सक्षम हैं. गेंदबाजी हो, बल्‍लेबाजी या फिर क्षेत्ररक्षण, खेल के हर क्षेत्र में DJ ब्रावो लाजवाब हैं. आईपीएल में महेंद्र सिंह धोनी की कप्‍तानी वाली चेन्‍नई सुपरकिंग्‍स की ओर से खेलते हुए ब्रावो कई मैच में अपने प्रदर्शन से फैंस का दिल जीत चुके हैं. इस समय ऑस्‍ट्रेलिया में चल रही बिग बैश लीग (BBL) में भी ब्रावो अपने प्रदर्शन से आकर्षण का केंद्र बने हुए हैं. टूर्नामेंट के अंतर्गत शनिवार को मेलबर्न स्‍टार्स की ओर से खेलते हुए उन्‍होंने ऐसा कैच लपका कि हर कोई वाह-वाह कर उठा. खुद को 'सुपरमैन' साबित करते हुए ब्रावो ने सही वक्‍त पर बेहतरीन छलांग लगाई और एक साथ से कैच लेकर मार्कस हैरिस को पवेलियन लौटने के लिए मजबूर दिया. उन्‍होंने यह कैच मेलबर्न रेनेगेड्स के खिलाफ पकड़ा.
धोनी ने ड्वेन ब्रावो को दिया तीन रन दौड़ने का चैलेंज, देखिए आखिरकार कौन जीता..
Ever the showman, @DJBravo47 simply couldn't resist against his former team. Wow! #BBL08pic.twitter.com/GHhXlDJ0nB
 
CHAMPION
 
 
 
To be fair twas a ripper catch
 
Amazing catch Bravo
 
Gem Of a catch
उनके इस बेहतरीन कैच का वीडियो बिग बैश लीग के आधिकारिक ट्विटर हैंडल पर शेयर किया गया है. मैच में पहले बल्‍लेबाजी करते हुए मेलबर्न रेनेगेड्स की टीम 121 रन बनाकर आउट हो गई. मैच में पहले बैटिंग करते हुए रेनेगेड्स की टीम ने मार्कस हैरिस और कप्‍तान एरॉन फिंच की बल्‍लेबाजी की बदौलत तेज शुरुआत की. एक समय 2.4 ओवर में ही स्‍कोर 30 रन तक पहुंच गया था लेकिन ब्रावो के कैच ने मैच की तस्‍वीर बदल दी. ब्रावो ने हैरिस को कैच आउट किया, इसके बाद रेनेगेड्स के विकेट पतन का सिलसिला शुरू हो गया. हैरिस के आउट होने के बाद अगले ओवर में एरॉन फिंच और सैम हार्पर पवेलियन लौट गए. कैमरन व्‍हाइट आउट होने वाले चौथे बल्‍लेबाज रहे, उन्‍हें मार्कस स्‍टोइनिस ने पवेलियन लौटाया. रेनगेड्स की टीम के विकेट गिरने का यह क्रम आगे भी जारी रहा और पूरी टीम 19.3 ओवर में 121 रन पर ढेर हो गई. टॉम कूपर ने 24 और मोहम्‍मद नबी ने 28 रन का योगदान दिया.
जवाब में मेलबर्न स्‍टार्स ने  स्‍टोइनिस के 65 गेंद पर बनाए गए नाबाद 70 रनों की मदद से मैच जीत लिया. स्‍टार्स की टीम ने लक्ष्‍य चार विकेट खोकर हासिल कर लिया. मेलबर्न स्‍टार्स टीम के अब छह मैचों के साथ सात अंक हो गए हैं. दूसरी ओर, मेलबर्न रेनेगेड्स के 10 अंक है और अंकतालिका में वह तीसरे स्‍थान पर है.